झारखंड के जमशेदपुर में पिछले दिनों चंगाई सभा के नाम पर ईसाई धर्मांतरण का आरोप लगाते हुए सिखों ने हंगामा किया था। इस विवाद के केंद्र में जो पास्टर है, उसका नाम रवि सिंह है। बताया जा रहा है कि ईसाई बनने से पहले वह खुद भी सिख था। अब मीडिया में जो रिपोर्टें सामने आई है कि उससे रवि सिंह के रसूख और ठाठ-बाट का पता चलता है। इसके मुताबिक वह कुँवारी लड़कियों से घिरा रहता है और उसका रसूख ऐसा है कि पुलिस-प्रशासन भी उस पर हाथ डालने से डरती है।
बीते 27 फरवरी को धर्मान्तरण को लेकर रवि सिंह और सिख युवकों के बीच विवाद हुआ था। रवि सिंह पर भोले-भाले गरीब आदिवासियों का धर्म परिवर्तन करवाने का आरोप है। कई सिखों को भी ईसाई बनने की शिकायत मिली थी। इस मामले में पुलिस ने 4 केस भी दर्ज किए हैं। धर्मांतरण के आरोपों के बाद पुलिस उसे अपने साथ ले भी गई थी लेकिन वह 24 घंटे के भीतर ही लौट आया।आरोपित पॉस्टर रवि सिंह के पहले सिख और बाद में धर्म परिवर्तन कर के ईसाई बनने की भी सूचना है। इस बीच दैनिक जागरण ने रवि सिंह के रंगीन मिज़ाज़ जिंदगी के बारे में रिपोर्ट प्रकाशित की है।
दैनिक जागरण ने रवि सिंह पर एक रिपोर्ट प्रकाशित की है। इसके वह चंगाई सभा के नाम पर लोगों से पैसे ऐंठता है। वह महँगी SUV कार में घूमता है। उसका पुलिस विभाग में भी दबदबा है। खुद को संत बताने वाला रवि सिंह हमेशा दर्जनों कुँवारी लड़कियों से घिरा रहता है। ये लड़कियाँ उसके संदेशवाहक के रूप में काम करती हैं। उससे मिलने से पहले किसी को भी इन युवतियों के पास अपनी तमाम जानकारी दर्ज करवानी पड़ती है।
रवि सिंह खुद के घर की छत पर चंगाई सभा के नाम पर लोगों को जुटाता है। यहाँ वह लोगों को भूतप्रेत का डर दिखा कर उन्हें ठीक करने का दावा करता है। वह 'हाले-लूइया' और आशीर्वाद से ही सब कुछ ठीक कर देने का दावा करता है। आस-पास के लोगों के मुताबिक वह 7 बहनों में एकलौता भाई है। बताया जाता है कि वह पश्चिम बंगाल के आसनसोल में पैदा हुआ था। उसके पिता बर्नपुर की एक खदान में काम करते थे।
रिपोर्ट के अनुसार सबसे पहले उसने आसनसोल में ही लोगों का धर्मान्तरण करवाना शुरू किया। वहाँ विरोध होने पर पंजाब के जालंधर चला गया। पंजाब में कुछ दिन रहकर वो अपने नानी के घर जमशेदपुर के टिनप्लेट पहुँचा। उसका घर भी अवैध और टिनप्लेट कम्पनी की जमीन पर बना बताया जा रहा है। जमशेदपुर में वह अपने माँ-बाप और 2 बहनों के साथ रहता है।
कहा जा रहा है कि रवि सिंह ने हाल ही में शादी की है। उसकी शादी चंडीगढ़ में नेपाल की लड़की से हुई बताई जा रही है। चंगाई सभा का विरोध करने वाले हिन्दू पीठ के प्रमुख अरुण सिंह ने ऑपइंडिया को बताया था, "चंगाई सभा के दौरान रवि सिंह महिलाओं को गलत तरीके से छूता है। हम उसकी पहले भी कई बार प्रशासन से शिकायत कर चुके हैं, लेकिन उस पर कोई कार्रवाई नहीं हुई।"